สวัสดีค่ะ พอดีว่าวันที่13เพศสัมพันธ์แล้วหลั่งนอกหลังจากนั้นไปซื้อยาคุมฉุกเฉินมากินภายใน2ชม.แล้วเมื่อวานวันที่18มีเลือดกับตกขาวออกสีน้ำตาลออกมาไม่มาก พอตื่นขึ้นมามีเลือดสีแดงคล้ายประจำเดือนปวดท้องด้วยค่ะ แต่ออกมาไม่ได้น้อยมากค่ะ แต่ก็มีมากกว่าวันที่18 จะสามารถเป็นเลือดล้างหน้าเด็กได้ไหมคะ แล้วจะท้องไหมคะ
สวัสดีค่ะ หากมีเพศสัมพันธ์โดยใช้วิธีการหลั่งนอกนั้น ก็จะมีโอกาสตั้งครรภ์ได้พอสมควร แต่หากได้ทานยาคุมฉุกเฉินไป ภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์ก็ถือว่ามีน้อยอยู่ค่ะสำหรับเลือดที่ออกในวันที่ 18-19 มี.ค.นี้ หากไม่ใช่ช่วงวันที่ปกติประจำเดือนจะมา ก็น่าจะเป็นเลือดที่เกิดจากผลของยาคุมฉุกเฉินได้ค่ะ ส่วนจะเป็นเลือดล้างหน้าเด็กหรือไม่นั้น หากออกมานานเกิน 2 วัน และมีปริมาณพอสมควรก็ไม่น่าใช่ค่ะ อย่างไรก็ตาม หากจะให้แน่นอน ก็ควรตรวจหาการตั้งครรภ์หลังจากที่มีเพศสัมพันธ์ไปแล้วอย่างน้อย 2 สัปดาห์ หากตรวจไม่พบ ก็แสดงว่าไม่ได้มีการตั้งครรภ์เกิดขึ้นค่ะ สำหรับประจำเดือนในรอบต่อไปนั้น ก็อาจมาช้ากว่าปกติได้ค่ะ